

**REPUBLIKA HRVATSKA**

**ZAGREBAČKA ŽUPANIJA**

**** **OPĆINA DUBRAVICA**

**Općinsko vijeće**

Na temelju članka 109. stavka 4. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), članka 21. Statuta Općine Dubravica („Službeni glasnik Općine Dubravica“ broj: 01/2021, 03/2024) Općinsko vijeće Općine Dubravica na svojoj 22. sjednici održanoj 26. rujna 2024. godine donijelo je

**ODLUKU**

**o donošenju**

**V. Izmjena i dopuna Prostornog plana uređenja Općine Dubravica**

# I. TEMELJNE ODREDBE

**Članak**

Donose se V. Izmjene i dopune PROSTORNOG PLANA UREĐENJA OPĆINE DUBRAVICA (u nastavku: Plan) koje je izradio Arhitektonski atelier deset d.o.o., za arhitekturu i urbanizam, iz Zagreba.

**Članak**

Plan je sadržan u elaboratu „V. Izmjene i dopune PROSTORNOG PLANA UREĐENJA OPĆINE DUBRAVICA“ koji se sastoji od:

A. Tekstualnog dijela (Odredbe za provođenje)

B. Grafičkog dijela koji sadrži:

|  |  |  |
| --- | --- | --- |
|  | naziv kartografskog prikaza | mjerilo |
| 1. | KORIŠTENJE I NAMJENA POVRŠINA | 1 : 25000 |
| 2.1. | ELEKTROENERGETSKA I TELEKOMUNIKACIJSKA MREŽA | 1 : 25000 |
| 3.1. | UVJETI ZA KORIŠTENJE, UREĐENJE I ZAŠTITU PROSTORA | 1 : 25000 |
| 3.2. | PODRUČJA POSEBNIH UVJETA KORIŠTENJA | 1 : 25000 |
| 4.1. | DONJI ČEMEHOVEC; PROSINEC; LUKAVEC SUTLANSKI; VUČILČEVO; DUBRAVICA; LUGARSKI BREG | 1 : 5000 |
| 4.2. | BOBOVEC ROZGANSKI | 1 : 5000 |
| 4.3. | ROZGA; POLOGI; KRAJ GORNJI | 1 : 5000 |

Sljedeći kartografski prikazi iz izvornog Plana, I., II., III. i IV. Izmjena i dopuna Plana ostaju nepromijenjeni:

|  |  |  |
| --- | --- | --- |
|  | naziv kartografskog prikaza | mjerilo |
| 2.2. | PLINOVODNA MREŽA | 1 : 25000 |
| 2.3. | VODOVODNA MREŽA | 1 : 25000 |
| 2.4. | ODVODNJA I PROČIŠĆAVANJE OTPADNIH VODA | 1 : 25000 |

C. Obaveznih priloga:

* Opći prilozi
* Evidencija postupka provedbe ocjene o potrebi provedbe strateške procjene utjecaja plana na okoliš
* Obrazloženje
* Popis sektorskih dokumenata i propisa koji su poštivani u izradi Plana
* Zahtjevi javnopravnih tijela sukladno članku 90. Zakona o prostornom uređenju (NN 153/13, 65/17, 114/18, 39/19, 98/19 i 67/23) i ostali zahtjevi
* Izvješće o javnoj raspravi
* Zaključak o utvrđivanju Konačnog prijedloga Plana
* Evidencija postupka izrade i donošenja Plana
* Sažetak za javnost

Elaborat iz stavka 1. ovog članka sastavni je dio ove Odluke i ovjerava se pečatom Općinskog vijeća Općine Dubravica i potpisom predsjednika Općinskog vijeća.

# II. ODREDBE ZA PROVOĐENJE

**Članak**

U članku 6. dodaje se:“1.Stalni granični prijelaz za pogranični promet

* Gornji Čemehovec

U članku 6. briše se:1.Energetske građevine „planirani dalekovod 2x400kV.“

U članku 6. u skladu s Prostornim planom Zagrebačke županije, na popis građevina od važnosti za Državu dodana je točka 4.koja glasi:

„ 4. Istraživanje i eksploatacija mineralnih sirovina

* predloženi istražni prostor ugljikovodika „SZH-05“.

U članku 6. dodano je: lokalna cesta L-31011 i lokalna cesta L-31010.

U članku 6. na popisu građevina od važnosti za županiju pod točkom 3. dodaje se slijedeće: „TS Samobor – TS Stružec/TS Tuhelj“.

**Članak**

U članku 7. na popis namjena unutar građevinskih područja naselja dodana je „gospodarska namjena s oznakom I“.

**Članak**

U članku 8., stavku 1., na kraju je dodana rečenica koja glasi:

“hoteli i druge turističke, ugostiteljske i športsko rekreacijske građevine, a navedene građevine mogu se graditi na slobodnostojeći, poluugrađeni ili ugrađeni način, a u skladu sa lokalnim uvjetima.”

U članku 8., na kraju teksta pod naslovom Gospodarske građevine da se doda rečenica koja glasi:

“Unutar stambene i mješovite namjene omogućava s gradnja montažnih čeličnih objekata, bez čvrstih betonskih temelja (skladišni šator od čeličnih cijevi presvučen ceradom) za poljoprivrednu i gospodarsku namjenu maksimalne površine do 500m2.”

**Članak**

U članku 9. izmjenjena je minimalna širina parcele na 12 m za sve stambene građevine.

**Članak**

U članku 14. mijenja se stavak 4. i sada glasi:

“Građevne čestice se priključuju na infrastrukturu koja se u pravilu izvodi u prometnim površinama ili zračnim vodovima (elektrika, telekomunikacije). Posebni uvjeti i/ili uvjeti priključenja na komunalnu infrastrukturu građevinske čestice odredit će se u postupku izdavanja lokacijske dozvole i/ili građevinske dozvole.“

U članku 14. mijenja se stavak 6. i sada glasi:

“Ukoliko javni vodoopskrbni sustav nije izveden, opskrba vodom može se riješiti putem spremnika vode (cisterne) ili bunara (zdenaca).“

U članku 14. mijenja se stavak 7. i sada glasi:

“Ukoliko javni sustav odvodnje otpadnih voda nije izgrađen, otpadne vode se upuštaju u sabirnu jamu (odvoz sadržaja septika na UPOV Zajarki obavlja javni isporučitelj vodnih usluga) ili biološki uređaj prema posebnim uvjetima nadležnih tijela (Hrvatske vode).“

**Članak**

U članku 15. dodaje se “78/23”, a briše se: “151/05.”

**Članak**

U članku 19. iza potpoglavlja "Gospodarska namjena sa oznakom I" dodaje se potpoglavlje "Turistička namjena sa oznakom T3" i tekst koji glasi:

"unutar ovih površina mogu se graditi zgrade i uređivati površine slijedećih namjena:

* kamp do 20 ležajeva sa pratećim sadržajima
* sve vrste otvorenih i zatvorenih športskih igrališta, športske dvorane i zgrade za smještaj pratećih sadržaja
* ostale površine hortikulturno riješiti kao parkovne površine."

**Članak**

U članku 22., stavku (5) briše se riječ:”preporučene.”

**Članak**

U članku 23., u stavku (2) dodaje se riječ: “povrće”.

**Članak**

U članku 25. dodaje se dio rečenice koji glasi: “a prema uvjetima iz članka 23.”

**Članak**

Iza članka 28. dodaje se:

“*2.5.7. Montažni objekti u funkciji poljoprivrede i gospodarstva*

*Članak 28.a*

Izvan građevinskog područja mogu se graditi montažni objekti čelični objekti bez čvrstih betonskih temelja (skladišni šator od čeličnih cijevi presvučen ceradom) za poljoprivrednu i gospodarsku namjenu, maksimalne površine do 500m2, ali u skladu sa člankom 23. stavak 2., i na posjedima primjerene veličine.“

Iza članka 28.a dodaje se:

"2.5.8. Istraživanje i eksploatacija mineralnih sirovina"

*Članak 28.b*

Područje Općine Dubravica djelomično se nalazi unutar predloženog istražnog prostora ugljikovodika "SZH-05".

Nije dozvoljeno planiranje novih lokacija za istraživanje i eksploataciju neenergetskih mineralnih sirovina te izrada novih bušotina i rudarskih objekata i postrojenja za istraživanje i eksploataciju ugljikovodika i geotermalnih voda u energetske svrhe na sljedećim prostorima:

* unutar građevinskog područja naselja i izdvojenih građevinskih područja groblja, ugostiteljsko-turističke namjene i športsko-rekreacijske namjene izvan naselja,
* na području osobito vrijednog obradivog tla (P1), osim iznimno, uz suglasnost nadležnog javnopravnog tijela,
* na ostalim područjima zaštićenih i evidentiranih prirodnih vrijednosti, osim iznimno, uz odobrenje nadležnih upravnih tijela i pravnih osoba s javnim ovlastima nadležnih za poslove zaštite prirode,
* te na svim drugim prostorima na kojima eksploatacija nije dozvoljena prema posebnim propisima.“

**Članak**

Članak 29. stavak 1. izmijenjen je na način da se uvjeti gradnje na površinama gospodarske namjene s oznakom I primjenjuju i na površinama gospodarske namjene unutar naselja i sada glasi:

“ (1) Gradnja građevina gospodarske namjene moguća je unutar građevinskog područja stambene i mješovite namjene bez posebne oznake, unutar građevinskog područja gospodarske namjene unutar naselja s oznakom I te na površinama gospodarske izdvojene namjene izvan naselja označenim oznakom I.“

U članku 29. stavak 4. briše se slijedeća rečenica:“ U područjima izdvojene gospodarske namjene koja su u planu označena oznakom I.“ Na početku istog članka (29.) i istog stavka dodaje se dio rečenice koji glasi:“ Na površinama gospodarske namjene s oznakom I, unutar i izvan naselja,“

U istom članku (29.) u stavku 6. dodaje se slijedeće: “ unutar i izvan naselja“, a briše se: “u građevinskim područjima izdvojene namjene izvan naselja“.

**Članak**

Na kraju članka 32. dodaje se slijedeće: „biciklističke staze.“

**Članak**

U članku 34. dodaje se slijedeća rečenica koja glasi: „Za nove biciklističke staze potrebno je voditi se načelima za planiranje i projektiranje biciklističke infratrukture sukladno Pravilniku o biciklističkoj infratrukturi (NN 28/16).“

**Članak**

U članku 36. dodaje se dio rečenice i tablica koji glase:

“ -(Imelo) na kojoj se unutar administrativnih granica Općine Dubravica nalaze slijedeća službena mjesta; stajalište Rozga (km 11+832) i stajalište Prosinec (km 15+167), te (7) željezničko-cestovnih prijelaza:.

|  |  |  |  |
| --- | --- | --- | --- |
|  | Kilometarski položaj | Postojeće osiguranje prijelaza | Konačno tehničko rješenje |
| željezničko-cestovni prijelaz | 11+105 | PZ | SV+ZV |
| željezničko-cestovni prijelaz | 11+659 | PZ | Ukid. I svođ. |
| željezničko-cestovni prijelaz | 12+452 | PZ | SV+ZV |
| željezničko-cestovni prijelaz | 12+987 | PZ | Ukid. I svođ. |
| željezničko-cestovni prijelaz | 13+620 | PZ | SV+ZV |
| željezničko-cestovni prijelaz | 14+034 | PZ | Ukid. I svođ |
| željezničko-cestovni prijelaz | 14+791 | PZ | SV+ZV |

Na kraju članka 36. dodaje se stavak (8) koji glasi:

„(8) Pri izradi plana potrebno je poštivati slijedeću zakonsku regulativu za podrzčje željezničke infrastrukture:

* + - * + Zakon o željeznici (NN 32/19, 20/21 i 114/22),
        + Zakon o sigurnosti i interoperabilnosti željezničkog sustava (NN63/20),
        + Uredba o razvrstavanju željezničkih pruga (NN 84/21),
        + Pravilnik o željezničkoj infrastrukturi (NN 127/05 i 16/08),
        + Pravilnik o općim uvjetima za gradnju u zaštitnom pružnom i infrastrukturnom pojasu (NN 5/23),
        + Pravilnik o uvjetima za određivanje križanja željezničke pruge i drugih prometnica (NN 111/15),
        + Pravilnik o načinu osiguranja prometa na željezničko-cestovnim prijelazima i pješačkim prijelazima preko pruge (NN 111/15).

**Članak**

U članku 37. u stavku 3. briše se slijedeće:“400 kV“, „200m“,“70“ i „80m“.

U istom članku (37.) i istom stavku dodaje se:“ 50 (25+25 od osi DV-a)“, i iza toga se dodaje i slijedeća rečenica koja glasi:

„Tijelo koje vodi upravni postupak izdavanja dozvola za zahvat u prostoru (provođenje prostornog uređenja) i dozvola za gradnju građevina u zaštitnom koridoru dalekovoda ili prostoru u okruženju transformatorske stanice dužno je zatražiti posebne uvjete gradnje od nadležnog elektroprivrednog poduzeća/tvrtke (operator prijenosnog sustava, operator distribucijskog sustava ili drugi korisnik) u čijoj se nadležnosti ili vlasništvu nalazi postojeći ili planirani dalekovod/kabel ili transformatorska stanica.“

U istom članku (37.) briše se slijedeće: „ 400 kV i 80m.“

U istom članku u stavku (5) dodaje se slijedeće: „95/15,102/15,68/18,52/19.“

Na kraju istog članka (37.) dodaje se stavak 22. koji glasi:

“ (22) Povezivanje, odnosno priključak planiranih elektrana iz reda obnovljivih izvora na elektroenergetsku mrežu odnosno novih korisnika elektroenergetske mreže sastoji se od pripadajuće trafostanice (TS) smještene u granicama obuhvata obnovljivog izvora energije i priključnog dalekovoda(DV)/kabela(KB) na postojeći ili planirani dalekovod/kabel (DV/KB) ili na postojeću ili planiranu trafostanicu u nadležnosti operatora elektroenergetske mreže. Prostor između granica obuhvat elektrane – obnovljivog izvora energije i postojeće elektroenergetske mreže je prostor za trase i lokacije u istraživanju građevina priključka. Točno definiranje trase priključnog dalekovoda (DV/KB) i lokacije transformatorske stanice (TS) koje čine priključak biti će ostvarivo samo po prethodno dobivenim posebnim uvjetima i uvjetima priključenja ili odgovarajućim drugim aktima prema posebnom propisu izdanim od strane nadležnog operatora elektroenergetske mreže (operator prijenosnog sustava ili operator distribucijskog sustava), na osnovi nadležnosti nad mjestom priključka na elektroenergetsku mrežu visokog ili srednjeg napona.“

**Članak**

U članku 38. u stavku 3. dodaje se podstavak 2. koji glasi:“

„Za ostala naselja: podzemno ili nadzemno u zoni pješačkih staza ili zelenih površina.“

U istom članku (38.) u istom stavku dodaje se podstavci 4. i 5. koji glase:

* „za izgrađenu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova planirati dogradnju, odnosno rekonstrukciju te eventualno proširenje radi implementacije novih tehnologija i/ili kolokacija odnosno potreba novih operatora, vodeći računa o pravu zajedničkog korištenja od strane svih operatora.
* novu elektroničku komunikacijsku infrastrukturu za pružanje komunikacijskih usluga putem elektromagnetskih valova, bez korištenja vodova, odrediti planiranjem postave baznih stanica i njihovih antenskih sustava na antenskim prihvatima na izgrađenim građevinama i rešetkastim i/ili jednocjevnim stupovima u gradovima, naseljima i izvan njih, bez detaljnog definiranja (točkastog označavanja) lokacija različito za:
* gradove i gusto naseljena područja ili njihove dijelove i to posebno za brdovita i posebno za ravničarska područja;
* ostala naselja i to posebno za brdovita i posebno za ravničarska područja;

vodeći računa o mogućnosti pokrivanja tih područja radijskim signalom koji će se emitirati radijskim sustavima smještenim na te antenske prihvate (zgrade i/ili stupove) uz načelo zajedničkog korištenja od strane svih operatora-koncesionara, gdje god je to moguće.“

**Članak**

U članku 39. briše se stavka (1) koji glasi:

„(2) Nove bazne stanice i antenski stupovi moraju se smjestiti na najmanje 100 m udaljenosti od od zgrada javne namjene (škole, dječje ustanove).“

U članku 39. iza stavka 2. dodaje se novi stavak 2. koji glasi:

„(3) *Linijska i točkasta infrastruktura fiksnih komunikacija*

Prostornim planom utvrditi koridore elektroničke komunikacijske infrastrukture na regionalnoj i međunarodnoj razini sukladno razvoju lokalnih i regionalnih prometnica.

U definiranom području planirati uvjete za raszvoj infrastrukture te njihov razmje ju prostoru.

Za sve nove poslovne, stambeno-poslovne i stambene zgrade predvidjeti izgradnju kabelske kanalizacije do najbliže točke konekcije s postojećom, a sve prema Zakonu o elektroničkim komunikacijama i odgovarajućim Pravilnicima. Isto vrijedi i za sve poslovne, rekreacijske i urbane zone.

Omogućiti korištenje površina i pojaseva – koridora postojeće kabelske kanalizacije i elektroničke komunikacijske mreže za pojačanje elektroničkih komunikacisjkih kapaciteta usvrhu pružanja naprednih širokopojasnih usluga.

Pri planiranju i izgradnji cestovnih i željezničkih građevina potrebno je planirati polaganje cijevi za telekomunikacijske kablocve te razmještaj antenske mreže novih telekomunikacijskih tehnologija.

Za razvoj naselja, turističke ponude, uspostavljanje visokog stupnja kontrole zaštite, upravljanja i dr. od izuzetne je važnosti poboljšati i obnoviti postojeću EKI, te predvidjeti izgradnju nove EKI na područjima na kojima se održavaju sportska natjecanja, društvene aktivnosti te na rubnim područjima PP u sklopu osiguravanja suvremenog infrastrukturnog standarda.

Glavnu trasu novoplanirane KK treba usmjeriti na postojeću komutaciju, treba predvidjeti mogućnost za montažu komunikacijsko-distributivnih čvorova kabinetskog tipa, dimenzija 2x1x2 m za koju lokaciju je potreban EE priključak ali nije potrebno formirati zasebnu katastarsku parcelu. Potrebno predvidjeti mogućnost za realizaciju zračne distributivne Cu i FTTx mreže uz zajedničko korištenje postojećih EE stupova kao i ugradnju novih TK stupova.

Omogućiti korištenje javnih površina za postavu javnih telefonskih govornica (JTG) u svim naseljima. Omogućiti postavu 1 JTG prilagodene za potrebe osoba s invaliditetom (osigurati nesmetan pristup JTG bez zapreka - stepenice, stupići i slične barijere). JTG smještaju se prvenstveno uz sadržaje društvenih djelatnosti i glavna prometna raskrižja u naseljima.

Također napominju da Uredbom o mjerilima razvoja elektroničke komunikacijske infrastrukture i druge povezane opreme (NN 139/2012), koju je Vlada Republike hrvatske donijela na temelju članka 25. stavka 3. Zakona o elektroničkim komunikacijama, propisana su mjerila razvoja elektroničke komunikacijske infrastrukture i druge povezane opreme.

Uredbom je utvrđeno da se gradnja elektroničke komunikacijske infrastrukture i druge povezane opreme ((planira, u načelu, u koridori ili trasi komunalne infrastrukture što obuhvaća usklađenje planiranih trasa elektroničke infrastrukture i druge povezane opreme s trasama komunalne infrastrukture u odnosu na smještaj u prostoru i rokove gradnje.“

**Članak**

U članku 41. iza naslova Za objekte za koje je planirana neposredna provedba ovog plana, iza podstavka 3. dodaje se slijedeća rečenica koja glasi:

“ Priključenje ovih objekata na javni vodoopskrbni sustav izvodi javni isporučitelj vodnih usluga sukladno važećim Općim i tehničkim uvjetima isporuke vodnih usluga i/ili Posebnim uvjetima i/ili uvjetima priključenja (uvjet za izdavanje lokacijske i/ili građevinske dozvole).

Zahtjev za priključenje na javni vodoopskrbni sustav podnosi se isporučitelju vodnih usluga.“

U istom članku (41.) briše se slijedeće:

„Zahtjev za priključenje na javni vodoopskrbni sustav podnosi se isporučitelju vodnih usluga.

Uvjeti priključenja i suglasnost nadležnog distributera za priključivanje na vodovodnu mrežu nisu uvjet za izdavanje lokacijske i građevinske dozvole.“

U istom članku (41.) iza naslova Za objekte za koje je planirana posredna provedba ovog plana briše se slijedeća rečenisa:

„Za ove objekte nadležni distributer odredit će uvjete priključenja pri izradi urbanističkog ili detaljnog plana uređenja.“

U istom članku (41.) iza istog naslova dodaje se tekst koji glasi:

„Planiranje vodoopskrbnih sustava do ovih objekata sa spojem na javni vodoopskrbni sustav izvodi javni isporučitelj vodnih usluga sukladno važećim Općim i tehničkim uvjetima isporuke vodnih usluga i/ili izradom Urbanističkog plana ili detaljnog plana uređenja.

Profil vodovodne mreže odredit će se projektnom dokumentacijom za svako pojedino naselje i/ili ulicu, prema hidrauličkom proračunu i uputama nadležnog isporučitelja vodnih usluga.

Uz javne prometnice u naseljima izvodi se hidrantska mreža s nadzemnim hidrantima, a sve prema važećem Pravilniku o hidrantskoj mreži za gađenje od požara.

Na građevinskim česticama poslovnih, proizvodnih, gospodarskih namjenakorisnici su dužni izvoditi zasebnu internu hidrantsku mrežu zaprotupožarnu zaštitu sukladno važećem Pravilniku o hidrantskoj mreži za gašenje od požara.“

**Članak**

U članku 42. briše se stavak 2.-6.

U istom članku (42) stavak 7. postaje stavak 2. i na kraju istog stavka dodaje se slijedeća rečenica:“ Kanali odvodnje sanitarnih i oborinskih voda gradit će se u pravilu u trupu ceste.“

U istom članku (42) briše se broj stavka 8., i sada je to stavak 3. koji glasi:

“ (3) Sustav odvodnje otpadnih voda (sanitarne i tehnološke otpadne vode) predstavlja cjelinu koja se sastoji od kanala otpadnih voda (tlačnih i gravitacijskih cjevovoda), objekata na sustavu odvodnje (crpne stanice) i uređaja za pročišćavanje otpadnih voda projektirani i izgrađeni u skladu s Direktivom o pročišćavanju komunalnih otpadnih voda (UPOV Zajarki).“

U istom članku (42) brišu se stavci 9.-14.

U istom članku (42) dodaje se novi članak 4.,5.,6. i 7. koji glase:“

„(4) Sanitarne i tehnološke otpadne vode iz građevina se prema važećim Općim i tehničkim uvjetima isporuke vodnih usluga javnog isporučitelja i Odluci o odvodnji otpadnih voda, priključuje nasustav javne odvodnje sanitarnih voda te se vodi kanalima do uređaja za pročišćavanje otpadnih voda UPOV Zajarki (recepijent je rijeka Sava). Ako ne postoji mogućnost priključenja na javni sustav odvodnje, sustav interne odvodnje privremeno se (dok se ne izgradi javna odvodnja) riješava priključenjem otpadnih voda na sabirnu jamu (odvoz sadržaja septika na UPOV Zajarki obavlja javni isporučitelj vodnih usluga) ili putem biološkog uređaja prema posebnim uvjetima nadležnih tijela (Hrvatske vode). Nakon izgradnje javnog sustava osvodnje obavezno je priključenje na javni sustav odvodnje sukladno Zakonu o vodnim uslugama.

(5) Za priključenje internog sustava odvodnje otpadnih voda na javnu odvodnju potrebno je zatražiti Posebne uvjete i/ili Uvjete priključenja i/ili predati Zahtjev prema nadležnom javnom isporučitelju vodnih usluga.

(6) Tehnološke otpadne vode (poslovnih, proizvodnih, gospodarskih namjena) potrebno je obraditi na uređaju za predtretman otpadnih voda prije upuštanja u sustav javne odvodnje, tj. u javni sustrav odvodnje otpadnih voda ne smiju se upuštati vode koje sadrže koncentracije agresivnih i štetnih tvari veće od maksimalno dozvoljenih Pravilnikom o graničnim vrijednostima emisije otpadnih voda.

(7) Sustav javne i interne odvodne otpadnih voda obavezno je projektirati i izvoditi u skladu s Odlukom o odvodnji, Pravilnikom o tehničkim zahtjevima zagrađevine odvodnje otpadnih voda, kao i rokovima obavezne kontrole ispravnosti građevina odvodnje i pročišćavanja otpadnih oda, Općim i tehničkim uvjetima isporuke vodnih usluga, isporučitelja vodnih usluga.“

U istom članku (42) stavci 15., 16., 17. i 18. postaju stavci 8., 9.,10 i 11.

**Članak**

U članku 44. dodaje se u stavku (2) slijedeći dio rečenice: „nadležnostima javnih ustanova za upravljanje područjima ekološke mreže (NN 80/19 i 119/239“, a briše se :“NN 124/13 i 105/15)“. U istom članku dodaje se slijedeće: „14/19,127/19,155/23“ i i nadležnostima javnih ustanova za upravljanje područjima ekološke mreže (NN 80/19 i 119/23.“, a briše se:“124/13 i 105/15.“

**Članak**

U članku 45. pod naslovom Kulturna dobra upisana u Registar nepokretnih kulturnih dobara (R), dodaje se slijedeće:

„Mlin – vodenica na potoku Dubravica, Dubravica 109 (Z-2956)“

U istom članku (45) u grupi civilnih građevina briše se: Stambena zgrada s apotekom, Rozga

U istom članku (45) u grupi javnih građevina briše se: Zgrada stare škole, Dubravica i

Zgrada vatrogasnog doma, Dubravica

U istom članku (45) u grupi stambenih građevina briše se: Kuća s trgovinom, Bobovec Rozganski 189, Kuća s trgovinom, Bobovec Rozganski 205, Stambena kuća, Kraj Gornji 60, Stambena kuća, Prosinec 70, Stambena kuća, Prosinec 79, Stambena kuća, Prosinec 88.“

**Članak**

Članak 48. stavak (1) usklađen je s PPZŽ i mijenja se i sada glasi:“ Do uspostave centra za gospodarenje otpadom (CGO) komunalni otpad sa područja Općine Dubravica odlagat će se na postojećoj uređenoj deponiji komunalnog otpada izvan Općine Dubravica.“

**Članak**

U članku 49. pod naslovom *Sklanjanje ljudi* dodano je slijedeće:“ 118/18, 31/20, 20/21 i 114/22.“

U članku 49. pod istim naslovom dodaje se: „118/18, 31/20, 20/21 i 114/22)“

U članku 49. pod naslovom *Zaštita stabilnosti tla* briše se slijedeće: „II, može se iznimno.“

U istom članku (49) dodan je naslov Zaštita od poplava i tekst koji glasi:

„Zaštita od poplava

Planom su, sukladno posebnim propisima i Prostornom planu Zagrebačke županije, utvrđene poplavne zone velike, srednje i male vjerojatnosti pojave poplava prikazane na kartografskom prikazu "3.2 Područja posebnih uvjeta korištenja prostora". Za zahvate na tim područjima potrebno je zatražiti uvjete Hrvatskih voda.“

**Članak**

U članku 50. briše se slijedeće: „i, za sanaciju eksploatacijskog polja Križne Gorice.“, a dodaje se:“za kamp.“ i „čime se rješava sanacija „ekspolatacijskog polja Križne Gorice

**Članak**

U članku 51. u tekstu i u tablici izmjenjena je površina Urbanističkog plana uređenja gospodarske zone Vučilčevo sa 4,68ha na 5,7ha.

U istom članku (51) briše se slijedeće. „eksploatacijskom polja Križne Gorice.“, a dodaje se slijedeće: „kampa.“

U istom članku (51) u tablici briše se slijedeće: „eksploatacijskog polja Križne Gorice.“ i briše se tekst koji glasi: „Mogućnost eksploatacije uz uvjet da se nakon eksploatacije izvrši “, a dodaje se:

„Potrebno je izvršiti sanaciju prije prenamjene u kamp“.

# III. ZAVRŠNE ODREDBE

**Članak**

Plan je izrađen u 6 (šest) izvornika potpisanih od predsjednika Općinskog vijeća i ovjerenih pečatom Općinskog vijeća Općine Dubravica.

Izvornici Izmjena i dopuna Prostornog plana uređenja Općine Dubravica dostavljaju se sljedećim naslovima:

* pismohrani Općine Dubravica,
* Ministarstvu prostornoga uređenja, graditeljstva i državne imovine,
* Zavodu za prostorno uređenje Zagrebačke županije,
* Upravnom odjelu za prostorno uređenje, gradnju i zaštitu okoliša u Zagrebačkoj županiji – Ispostava Zaprešić.

**Članak**

Ova Odluka stupa na snagu osmog dana od dana objave u Službenom glasniku Općine Dubravica.

OPĆINSKO VIJEĆE OPĆINE DUBRAVICA

KLASA: 024-02/24-01/13

URBROJ: 238-40-02-24-10

Dubravica, 26. rujan 2024. godine

Predsjednik Općinskog vijeća

Ivica Stiperski